ועדת הכספים, כנסת 18, פרוטוקול מספר 135, 2009-08-05 11:45

משה גפני: אני מחדש את ישיבת הוועדה.

משה גפני: הנושא שעל סדר היום זה הפרטת החברה לאוטומציה במנהל השלטון המקומי בע"מ לפי סעיף 59 ב(ח) לחוק החברות הממשלתיות התשל"ה -1975.

אמנון כהן: לפני שנה היתה החלטת ממשלה.

שלי יחימוביץ': לא.

שלי יחימוביץ': היתה כבר החלטת ממשלה בינואר 2002.

שלי יחימוביץ': אז היתה ההחלטה הראשונה.

מאיר שמרה: מאיר שמרה, משנה למנהל, רשות החברות הממשלתיות.

מאיר שמרה: החברה לאוטומציה הוקמה במהלך 1967.

מאיר שמרה: זו חברה שנותנת שירותי מחשוב לרשויות המקומיות.

מאיר שמרה: היא חברה מעורבת.

מאיר שמרה: המדינה מחזיקה 40% ממניות החברה, מניות היסוד.

מאיר שמרה: 60% מוחזקים על ידי מרכז השלטון המקומי.

מאיר שמרה: בפועל מרכז השלטון המקומי הוא בעל השליטה בחברה אולטימטיבית והוא מכוון את פעילות התאגיד.

מאיר שמרה: צריך להגיד שהפרטת החברה בתחילת 2002 אישרה ועדת הכספים דרך הפרטת החברה בהתאם להחלטת ועדת שרים לענייני הפרטה שהתקבלה במהלך 2001.

מאיר שמרה: החלטת ועדת השרים דיברה על מכירה במקשה אחת למשקיע פרטי שאינו מרכז השלטון המקומי.

מאיר שמרה: את ההחלטה הזאת לצערי לא הצלחנו ליישם מכיוון שכדי ליישם אותה היה צריך לשנות את מסמכי היסוד של החברה ומרכז השלטון המקומי ששותף ב-60% מהחברה התנגד או שינה את דעתו במעלה הדרך ולא הצלחנו לבצע את המהלך.

מאיר שמרה: מאוחר יותר במהלך השנים ניהלנו משא ומתן ומספר פגישות עם המרכז לשלטון המקומי.

מאיר שמרה: בסופו של דבר הגענו להסכמה עם המרכז השלטון המקומי על מהלך שמשנה את החלטת ההפרטה ומבקש לייצר הליך שבו אנחנו מוכרים 40% אחזקות שהמדינה מחזיקה בחברה לאוטומציה למרכז השלטון המקומי במנגנון של שתי הערכות שווי בלתי תלויות עם כל מיני מנגנונים נוספים שבהם יש אפשרות למדינה אם כתוצאה מההליך יותר מאוחר, מרכז השלטון המקומי מוכר את אחזקות המדינה שנקנו במהלך שלוש שנים מאוחר יותר.

מאיר שמרה: ובעצם אנחנו באים כרגע לבקש מהוועדה לקבל החלטה ששונה מההחלטה שהתקבלה בזמנו לדרך הפרטה אחרת לגמרי.

מאיר שמרה: צריך להגיד יחד עם כך שעמדת עובדי החברה, אני מזכיר לכולנו שבמהלך 2008 ביוזמת ארגון עובדי החברה התקיים פה דיון שבו ארגון העובדים או הוועד בעצם הביע התנגדות לשינוי דרך ההפרטה.

מאיר שמרה: התקיים פה דיון.

מאיר שמרה: נדמה לי שמגמת הדיון היתה שצריך לשמור על זכויות העובדים.

מאיר שמרה: זה מה שניסינו לעשות ואני אסביר תיכף.

מאיר שמרה: אשר להבנתי מגמת הדיון היתה שכשאנחנו נביא את דרך ההפרטה החדשה יתקיים פה דיון לגופו של עניין ופה אנחנו נמצאים.

משה גפני: כמה עובדים יש בחברה?

מאיר שמרה: לחברה יש כ-450 עובדים.

מאיר שמרה: ביחד עם חברת בת של החברה בסך הכול יש 450 עובדים.

אמנון כהן: אבל אתה אומר שהדיון אז לא הסתיים בקשר לזה ועכשיו כביכול צריך להיות דיון בנושא הזה גם.

מאיר שמרה: אני אסביר.

מאיר שמרה: כשהתקבלה החלטת ההפרטה במהלך 2008 אנחנו ציינו בפני ועדת השרים את התנגדות העובדים.

מאיר שמרה: אני באופן אישי כתוצאה מועדת הכספים שהתקיימה בזמנו וגם עוד טרם לכך ניסיתי לבוא בדברים עם העובדים.

מאיר שמרה: התקיימו ביני לבינם עם נציגי רשות מספר פגישות כאשר בפגישות האלה אני פרשתי בפניהם את האפשרות באמת לנהל משא ומתן ולראות מה מציק לעובדים.

מאיר שמרה: להבנתי התשובה שהתקבלה היא שהם מתנגדים נחרצות למכירת מניות המדינה למרכז השלטון המקומי מכל מיני טעמים וסיבות.

מאיר שמרה: הם חושבים שההתנגדות הזאת היא מהותית והם לא ראו צורך לקיים משא ומתן על תנאים כאלה או אחרים של ההפרטה אלא הביעו עמדה עקרונית.

אמנון כהן: ההפרטה תביא לפיטורים?

שלי יחימוביץ': התשובה היא כן.

מאיר שמרה: אם ההפרטה תביא לפיטורים?

מאיר שמרה: אני לא יודע.

משה גפני: אני רוצה שתיקח בחשבון שאנחנו, על כל פנים מאז שאני נמצא בוועדה, אני מניח שגם קודם, כשמדברים על הפרטה הנושא של העובדים הוא נושא מרכזי.

משה גפני: אני על כל פנים באופן אישי.

משה גפני: אני לא יודע מה דעת חברי הוועדה האחרים.

משה גפני: אני סבור שצריך להפריט וזה בסדר.

משה גפני: זאת אומרת מבחינת הנושאים שעליהם אתה מדבר, מכירת נכסי המדינה, האחוזים של המדינה בעניין, זה בסדר גמור.

משה גפני: אין לי התנגדות לעניין הזה.

משה גפני: יש לי, ובזה אני מניח שכל חברי הוועדה שותפים, יש לנו חשש' מהעניין של העובדים כמו בכל הפרטה.

משה גפני: הרי הפרטה העובדים הופכים להיות נושא משני בגלל שברגע שיש הפרטה אז הפעילות היא שונה לגבי העובדים.

משה גפני: לא בכל מקרה זה כך.

משה גפני: הדבר המרכזי שאנחנו רוצים לדעת בהפרטה זה נושא העובדים.

משה גפני: עכשיו אני מבין ממה שעולה מדברים שאני שמעתי ביממה האחרונה או ביומיים האחרונים שאין ועד עובדים.

משה גפני: זאת אומרת, אני לא יודע, אני ביקשתי להזמין את העובדים כמו בכל הפרטה.

משה גפני: אתה יודע בעניין הזה?

משה גפני: יקשה עלינו מאוד לאשר הפרטה כשהעובדים לא אומרים את דעתם.

משה גפני: היתה פה הפרטה של בנק פיתוח התעשייה אז זה נאמר באופן ברור שאם תהיה פגיעה בעובדים זה יחזור לוועדה.

משה גפני: במקום שאתה תגיד שאתה תסביר בהמשך בוא תתחיל בזה.

משה גפני: מה קורה עם העובדים?

מאיר שמרה: אני אתחיל בזה.

מאיר שמרה: קודם כל אמנם קוראים לזה הפרטה ומבחינה משפטית זה אכן הפרטה כי זה דרך של מכירת מניות.

מאיר שמרה: יחד עם זה אם שואלים אותי באופן אישי אני לא רואה בזה מהלך הפרטה.

מאיר שמרה: זה לא הוצאת מניות למגזר הפרטי.

מאיר שמרה: בסך הכול יש פה גוף שמנהל, הוא השולט היום בפועל, לטוב ולרע.

מאיר שמרה: יכול להיות שלרע.

מאיר שמרה: אני לא יודע.

מאיר שמרה: לא אני שופט את הפעילות האינטנסיבית של החברה.

מאיר שמרה: יכול להיות שקבלת ההחלטות במעלה הדרך היתה טובה פחות או טובה יותר אבל זה המצב.

מאיר שמרה: מרכז השלטון המקומי שולט בחברה הזאת.

מאיר שמרה: לשאלה אם כתוצאה מתהליך ההפרטה יהיו פטורי עובדים אם שואלים אותי באופן אישי ואני לא לגמרי בקי, אני חושב שלא בהקשר הזה מכיוון שלא עשינו פה הפרטה.

מאיר שמרה: לא העברנו את זה.

מאיר שמרה: החברה הזאת היא חברה דינמית, פועלת, כנראה בשוק טכנולוגי.

מאיר שמרה: לטוב ולרע היא צריכה לפטר עובדים, לצמצם, לשנות טכנולוגיה, אין לי מושג.

מאיר שמרה: אני לא מנהל את החברה.

שלי יחימוביץ': מה זאת אומרת אתה לא מנהל את החברה?

שלי יחימוביץ': ניהלת אותה.

שלי יחימוביץ': חלק מהניהול.

מאיר שמרה: לא.

מאיר שמרה: אנחנו ממנים דירקטורים בחברה 40%.

מאיר שמרה: אנחנו לא מנהלים את החברה.

שלי יחימוביץ': כן, אבל יש לכם say, אתם המדינה.

שלי יחימוביץ': 40% יש למדינה בחברה ואין לה מה להגיד?

שלי יחימוביץ': והיא לא יודעת מה קורה שם?

שלי יחימוביץ': אגב התברר שהיא לא יודעת מה קורה שם לפי דוח מבקר המדינה.

מאיר שמרה: יכול להיות.

שלי יחימוביץ': אני לא מקבלת את האמירה הזאת.

שלי יחימוביץ': מה אתה מתנער מאחריות בחברה שיש לך 40% בעלות עליה?

מאיר שמרה: אני לא מתנער מאחריות.

מאיר שמרה: אני שאלתי שאלה ואמרתי שאנחנו לא שולטים בחברה.

מאיר שמרה: עם כל הכבוד ליכולת שלנו בחברה מעורבת ואנחנו יכולים להפעיל את כוחנו ב-40%, לכן עשינו את זה.

שלי יחימוביץ': אתם יכולים יותר מ-40% כי אתם המדינה.

שלי יחימוביץ': יש לכם כוח מעבר ל-40% הרגילים שיש נאמר לבעל מניות רגיל בחברה ואתה יודע את זה היטב.

שלי יחימוביץ': אין צורך בהיתממות.

מאיר שמרה: אנחנו בהקשר של זכויות העובדים, שוב אני אומר, למיטב הבנתי אכן אין כרגע ועד נבחר בחברה.

מאיר שמרה: יחד עם זאת העובדים כתוצאה מקבלת החלטת ההפרטה וכתוצאה מהסירוב שלהם בעצם לקבל את הרצון שלנו לשנות את דרך ההפרטה ויכולים להסביר פה, אני חושב שהם נמצאים פה, למה הם התנגדו.

מאיר שמרה: פנו בעתירה לבג"ץ כאשר העתירה הזאת בהסכמת ארגון העובדים בעצם נמשכה וזה מכיוון שנוהל הליך אחר עם ארגון העובדים בבית המשפט המחוזי בפתח תקווה על שמירת זכויותיהם אגב שינוי תקנון החברה.

מאיר שמרה: בהקשר הזה התקבל פסק דין בפשרה או בהסכמת ארגון העובדים שבעצם החברה בהסכמה שלנו הפרישה 15 מיליון שקל לנושא של זכויות עובדים וגירעון אקטוארי שהיה בקופות.

מאיר שמרה: מעבר לזה התנהל משא ומתן עם הסתדרות עובדי המדינה.

מאיר שמרה: להבנתי, רשות החברות לא היתה מעורבת.

מאיר שמרה: אבל התנהל משא ומתן בין ההסתדרות לבין ועד העובדים והנהלת החברה.

מאיר שמרה: נחתם הסכם שממה שאני יודע לקרוא כתוב בו שההסתדרות מצהירה כי היא לא תתנגד לקידום המהלך למכירת מניות המדינה בחברה למרכז השלטון המקומי.

שלי יחימוביץ': אני לא ראיתי את החתימה של ועד העובדים.

מאיר שמרה: אם אני לא אגב.

מאיר שמרה: כנראה שאין.

מאיר שמרה: לשאלתך כבוד היושב ראש אני ניסיתי לבוא עם ארגון העובדים בדברים, גם לפני וגם אחרי שקיבלנו את המסר בדיון שהיה פה לפני כשנה שאומר לנו רבותיי, אתם צריכים לוודא שזכויות העובדים נשמרות.

מאיר שמרה: אני באופן אישי חושב שחובה עלינו לעשות כך בכל הליך ההפרטה.

מאיר שמרה: אנחנו פנינו לעובדים ובעצם נתקלנו בסירוב הן בכתב והן בעל פה.

מאיר שמרה: אמרו לנו העובדים, אנחנו יודעים לשמור על זכויותינו עם כל הכבוד לכם.

מאיר שמרה: לא בשביל זה אנחנו צריכים אתכם.

מאיר שמרה: אנחנו רוצים לקבל מכם את האמירה החד משמעית שאין לכם כוונה למכור את המניות שלכם למרכז השלטון המקומי.

מאיר שמרה: לזה סירבנו.

אמנון כהן: ברור, כי הם לא רוצים שהמדינה תמכור.

אמנון כהן: זה המהות.

מאיר שמרה: לזה אגב סירבנו ושמה אנחנו נמצאים.

משה גפני: תגיד לי אתה יכול לפני שאני אבקש ממישהו מהחברה לאוטומציה, יש לך לומר מילה, אני קיבלתי מכתב, הוא מעניין לעניין באותו עניין, אבל אני קיבלתי מכתב מועד עובדי הבנק לפיתוח התעשייה ששמה הם מתלוננים בניגוד לדיון שהיה כאן, הם מתלוננים שיש קיפוח או פגיעה בעובדים.

משה גפני: מנהל הוועדה טמיר הוציא מכתב לאודי ניסן.

משה גפני: עכשיו יש לו שני כובעים.

משה גפני: הוא גם מנהל הרשות לחברות הממשלתיות וגם הממונה על התקציבים באוצר אז טמיר הוציא אליו מכתב.

משה גפני: אתה יכול לומר משפט בעניין הזה?

מאיר שמרה: כן.

מאיר שמרה: אני יכול לומר.

מאיר שמרה: למעשה הבנק לפיתוח התעשייה, היתה החלטת ממשלה שבה הבנק היה אמור לסיים את חייו בסוף תוכנית במהלך אמצע 2008.

מאיר שמרה: כתוצאה מזה שאנחנו חשבנו שיש מקום לנסות לנהל הליך הפרטה שבו, במקום שהבנק יסיים את חייו הבנק יעבור, אנחנו גם שם לא שולטים בבנק, אנחנו מחזיקים 48% ממניות החברה.

מאיר שמרה: חשבנו שיש מקום להשאיר את הבנק כעסק חי לפעילות הקיימת.

מאיר שמרה: הפעילות הקיימת היא בעצם גביית חובות עבר ולא פעילות חדשה.

מאיר שמרה: הרישיון הבנקאי נלקח מהבנק.

מאיר שמרה: אנחנו קיבלנו הן את אישור ועדת הכספים והן החלטת הפרטה.

משה גפני: אישור ועדת הכספים היה מותנה בזה שהעובדים לא ייפגעו.

משה גפני: אם אתם יכולים לתת תשובה בכתב.

משה גפני: תודה רבה.

שלי יחימוביץ': אולי גפני נזמין שוב את ועד העובדים.

משה גפני: בסדר.

משה גפני: אני קיבלתי אתמול מכתב מועד העובדים והם מצטטים שם מהפרוטוקול מהדיון בוועדה שאמרתי שהעובדים לא ייפגעו כתוצאה מהדיון פה בוועדה.

משה גפני: הם טוענים שיש פה פגיעה.

משה גפני: טמיר הוציא מכתב לאודי ניסן.

משה גפני: הם יתנו תשובה בכתב.

משה גפני: אם יתברר שיש בעיה אז בנושא ההוא ניכנס לוועדה.

משה גפני: משה אלקסלסי, יושב ראש הדירקטוריון של החברה לאוטומציה בבקשה.

משה אלקסלסי: הנושא הזה של השינויים המתחייבים מ-2002 זה עומד על סדר יום הוועדה.

משה אלקסלסי: מאז שאני נכנסתי לעבודה ב-2004 אני נתקלתי בוועד עובדים מאוד מיוחד.

משה אלקסלסי: יש ועדים מיליטנטיים שבהחלט דואגים לצורכי העובדים ואני כראש רשות 25 שנה, צורכי העובדים הם נר לרגליי.

משה אלקסלסי: נתקלתי בתופעה שהדוקטרינה של ועד העובדים זה ללכת נגד ההנהלה ולהשחיר את פניה וזה 13 שנה מאז שהם נבחרו.

משה אלקסלסי: הפכו את זה לדרך חיים.

משה אלקסלסי: העסיקו אותי ואת הנהלת החברה כ-60% מהזמן שלנו בבתי משפט.

משה אלקסלסי: בכל הערכאות של בית המשפט וזה גזל הרבה מאוד זמן לא להגנת העובדים אלא נגד ההנהלה, לפי דבריהם היא לא מגיעה להישגים וכולי.

משה אלקסלסי: אני קיבלתי את החברה בסוף 2003 כשהחברה גם על פי הדברים שהוצהרו כאן היא היתה בבעיות כלכליות קשות מאוד, והיו גם גירעונות בחברה.

משה אלקסלסי: מאז שאני נכנסתי הלכתי בדרך הרפורמות ואני חייב לומר שמאז 2004 ועד היום אנחנו חברה מרוויחה.

משה אלקסלסי: אפשר לפתוח את הדוחות הכספיים שלנו.

משה אלקסלסי: גם שווי החברה כשאני נכנסתי זה היה 23 מיליון שקל.

משה אלקסלסי: היום זה עומד על 60 מיליון שקל.

משה אלקסלסי: כלומר המשקל הסגולי והערך של החברה עלה כתוצאה מפעילויות שההנהלה הנוכחית עשתה.

משה אלקסלסי: בנוסף כל הנושא של הטכנולוגיות היו טכנולוגיות מיושנות שאי אפשר היה להתמודד איתן.

משה אלקסלסי: אנחנו שינינו את כל רצפת הייצור, שינינו שפת מחשוב והכנסנו כלים.

משה אלקסלסי: זה מה שמביא את החברה לכך שיש לנו את הכרטיס להיכנס לרשויות המקומיות שירצו לעבוד איתנו.

משה אלקסלסי: מה עוד?

משה אלקסלסי: לרועץ היה לנו שנכנס נושא המכרזים.

משה אלקסלסי: החברה לאוטומציה עבדה מול הרשויות המקומיות כחברת בת של הרשויות המקומיות.

משה אלקסלסי: בהתהוות שלה ניסו קברניטי משרד הפנים ומשרד האוצר ליצור מין חברת אוטומציה שהיא תיתן שירותים לרשויות המקומיות.

משה אלקסלסי: אז לא היו מכרזים.

משה אלקסלסי: ואנחנו עבדנו עם 250 רשויות מקומיות ברחבי הארץ.

אורי אורבך: הקשרים המצוינים זה עשית בעצמך לבד או שזה היו העובדים.

משה אלקסלסי: אדם לבד לא יכול לבצע את הכול.

משה אלקסלסי: בוודאי שהכוח המניע, אנחנו המתכננים, אני זה שמשווק לראשי רשויות אבל העובדים בוודאי יש להם משקל סגולי רב בהצלחת החברה.

משה אלקסלסי: כי יש עיניים פקוחות והכוונה נכונה.

משה אלקסלסי: הקרדיט הוא של העובדים בראש ובראשונה, וגם לי.

משה אלקסלסי: לא ייתכן שוועד העובדים זורק בליסטראות לעבר יושב ראש החברה.

אמנון כהן: מה יהיה גורל העובדים?

אמנון כהן: בעקבות ההפרטה מה יהיה גורל העובדים?

אמנון כהן: אנחנו רוצים לדעת.

משה אלקסלסי: המצב יישאר סטטי.

משה אלקסלסי: אדרבא אני מתכוון כבר ביום ראשון בעזרת השם ביום שני לכנס את כלל עובדי החברה ולהסביר להם את השינויים שיבואו.

משה אלקסלסי: בנוסף לכך אנחנו בעוד חודש ימים יש לנו כנס נוסף עם העובדים בחסות ראש העיר חיפה.

נחמן שי: למה אין נציגות נבחרת?

משה אלקסלסי: אין נציגות נבחרת.

משה אלקסלסי: אנחנו יושבים פה הוועדה שכבר החלה בהליכים לבחירת נציגות עובדים.

שלי יחימוביץ': איזה הליכים בדיוק צריך?

שלי יחימוביץ': כמה זמן צריך כדי לבחור ועד?

נתן מאיר: במקרה קרה שוועד אחד סיים את תפקידו ועכשיו הם בוחרים ועד חדש.

נתן מאיר: אנחנו בתפר.

משה גפני: מר אלקסלסי, כדי שאני אבין, אתה מעוניין בהפרטה?

משה אלקסלסי: אני בהחלט מעוניין.

משה גפני: למה?

משה אלקסלסי: אני אומר דבר אחד.

משה אלקסלסי: אנחנו מחוברים באופן לא טבעי לממשלה כי כשאתה שותף אז יש הגורם של השותפות.

משה אלקסלסי: אתה בא לממשלה, אני בא מרשות מקומית, ואני מדווח את הדיווחים התקציביים וכולי, אז יש איזו בדיחה מסוימת.

משה אלקסלסי: אנחנו כחברה מעולם, מאז היווסדה לא קיבלנו שקל מהממשלה.

משה אלקסלסי: אנחנו מייצרים את כל הייצור שלנו והכספים שלנו תוך כדי עבודה בזיעת אפיים של העובדים ושל ההנהלה ביחד.

משה אלקסלסי: הגענו למצב שהממשלה היא לא צד במשחק והיא מוכנה למכור את המניות האלה.

משה גפני: הכול יהיה בשלטון המקומי?

משה אלקסלסי: הכול יהיה בלאו הכי.

משה אלקסלסי: השלטון המקומי מנהל את החברה במהלך השנים בצורה טובה כפי שאני ציינתי.

משה אלקסלסי: מן הראוי שהשלטון המקומי ימשיך לנהל את החברה במאה אחוז של המניות.

משה אלקסלסי: אני רוצה רק לומר לפני חברי הוועדה המכובדים אני מתחייב שאף זכות של עובד לא תיפגע.

משה אלקסלסי: כי זה בהחלט נר לרגליי.

משה אלקסלסי: יש פה רשות החברות וההסתדרות שהם מדברים שיש להם זכויות המוקנות מרשות החברות במקרה של הפרטה.

משה אלקסלסי: אלה זכויות שיינתנו לעובדים הלכה למעשה.

אמנון כהן: יש הסכם עם ההסתדרות?

משה אלקסלסי: יש הסכם עם ההסתדרות.

משה אלקסלסי: יש פה שני מסמכים שאני מבקש להביא לוועדה.

משה אלקסלסי: אחד זה הסכם קיבוצי מיוחד שנחתם ביום ה-15 לחודש פברואר 2009.

משה אלקסלסי: קודם לכן היתה שביתה שאורגנה על ידי ועד העובדים.

משה אלקסלסי: שביתה שנמשכה שלושה שבועות.

משה אלקסלסי: אנחנו ישבנו עם ההסתדרות היות וועד העובדים לאחר השביתה, והיא נכשלה, החלק הארי של העובדים לא קיבל את כל מהלך השביתה.

משה אלקסלסי: הוא ראה בזה פגיעה ישירה בחברה.

משה אלקסלסי: ואז הוא המשיך את העבודה והשביתה נכשלה.

משה אלקסלסי: ההסתדרות קראה לנו.

משה אלקסלסי: ועד העובדים הגיע למסקנה שוועד העובדים הוא לא מטפל בעובדים.

משה אלקסלסי: כל מטרתם היתה לפגוע בהנהלת החברה וזה לאורך כל הדרך.

שלי יחימוביץ': למה לשמוע את כל ההשמצות האלה כשאין מי שישיב לו?

משה גפני: מותר לו.

משה אלקסלסי: מאז נחתם הסכם כפי שאמרתי ב-15 לפברואר.

משה אלקסלסי: בהסכם נאמר לגבי נושא ההפרטה, מכירת מניות המדינה לשלטון המקומי.

משה אלקסלסי: ההסתדרות מבהירה בזאת כי היא לא תתנגד לקידום המהלך למכירת מניות המדינה בחברה למרכז לשלטון מקומי.

משה אלקסלסי: מוסכם כי גמול העובדים בהפרטה כאמור בסעיף 1 יהיה על פי הכללים של רשות החברות הממשלתיות כמקובל בהליך ההפרטה.

משה גפני: מה שאני רוצה לשאול אותך, למה העובדים נגדכם?

משה גפני: הרי זה מקום העבודה שלהם.

משה גפני: אתה אמרת שמשנת 2004 החברה מרוויחה והעובדים יש להם עבודה ואף אחד לא מפוטר.

משה גפני: העובדים שלכם הם טובים.

משה אלקסלסי: היה אצלנו ראש ועד שהוא לא נמצא איתנו היום, הוא לא עובד בחברה, והוא יצא כנגד הנהלת החברה במשך 13 שנה.

משה אלקסלסי: גם כנגד ההנהלה הקודמת.

משה אלקסלסי: זו היתה הדוקטרינה שלו.

שלי יחימוביץ': קודם כל אכן הדיון על הפרטת החברה לאוטומציה התחיל בדצמבר 2001 ינואר 2002 כשאז באה רשות החברות ואמרה החברה על סף קריסה, מתמוטטת, נמחקת, חייבים להכניס משקיע פיננסי.

שלי יחימוביץ': נצא למכרז וכן הלאה.

שלי יחימוביץ': אושר.

שלי יחימוביץ': אושרה ההפרטה.

שלי יחימוביץ': אחר כך מקץ כמה שנים, אני כבר חברת כנסת אז, נודע לנו בעקיפין בכלל, לא בצורה פורמאלית, דרך העובדים שאמנם ההפרטה יוצאת לדרך אבל מתווה שאושר בוועדת הכספים השתנה לחלוטין ובכלל מדברים עכשיו על העברת 40% שבידי רשות החברות לידי השלטון המקומי.

שלי יחימוביץ': שזה כמובן הכעיס אותנו בשעתו ואמרנו לא יכול להיות שזה יבוא בדלת האחורית ואנחנו פתאום נתבקש לאשר אוטומטית מתווה שלא אישרנו מלכתחילה.

שלי יחימוביץ': אבל אני שמה את כל זה בצד כיוון שאני באופן אישי מעדיפה שהשלטון המקומי תהיה לו שליטה על החברה לאוטומציה ולא משקיע אסטרטגי או פיננסי או משקיע פרטי.

משה גפני: ההפרטה הזאת במהותה היא הפרטה טובה.

שלי יחימוביץ': בעיניי זו לא ממש הפרטה.

שלי יחימוביץ': בעיניי זה שהשלטון המקומי יאחז במאה אחוזים.

שלי יחימוביץ': עד כאן אני לא מתנגדת.

שלי יחימוביץ': זה נשמע לי מקרה סביר לחלוטין ולו היה בא ככה בתום לב כמו שאנחנו מאשרים הפרטות הייתי מצביעה בעדו.

שלי יחימוביץ': ועדיין אגב אני רוצה שתבינו, אני הולכת להצביע בעד.

שלי יחימוביץ': אני בעד המהלך הזה של העברת ה-40% לשלטון המקומי.

שלי יחימוביץ': אבל אנחנו מעולם בכל תולדותיה של ועדת הכספים מעולם לא אושרה כאן הפרטה באיזשהו מתווה בלי שישבו כאן נציגי העובדים ונציגי ההסתדרות.

שלי יחימוביץ': החדר הזה ריק מוועד עובדים וריק מנציג הסתדרות.

שלי יחימוביץ': אני חייבת להגיד לכם בעניין של אותו יו"ר ועד שמוצג כאן כאיזה דמות אפלה שרק רצתה לחבל, אני לא אוהבת את ההשמצות האלה על ראשי ועדים.

שלי יחימוביץ': ראשי ועדים בדרך כלל דמם מותר.

שלי יחימוביץ': ואכן גם ההנהלה במסגרת אותו מסע רדיפה גם הגישה תביעת לשון הרע בסך 2.5 מיליון שקל נגד אותו יו"ר ועד קודם אריה גור.

שלי יחימוביץ': נדחתה על הסף.

שלי יחימוביץ': בית הדין דחה על הסף את העתירה של החברה לאוטומציה ופסק להם גם הוצאות משפט גבוהות במיוחד של 200 אלף שקל.

שלי יחימוביץ': זה היה ב-13 ביולי 2009, תביעת סרק זו לא נועדה אלא לפגוע בנתבע ובתפקודו כיו"ר ועד העובדים.

שלי יחימוביץ': התובעת ביקשה להלך עליו אימים.

שלי יחימוביץ': כך קבע בית המשפט.

שלי יחימוביץ': עכשיו בואו נעזוב את זה בצד.

שלי יחימוביץ': הוועד הזה התפורר והתפרק.

שלי יחימוביץ': עזבו אותו גם יתר חבריו.

שלי יחימוביץ': נמצא איתנו כאן שריד מאותו ועד, סגן ראש הועד לשעבר.

שלי יחימוביץ': כרגע אין ועד.

שלי יחימוביץ': ואכן התארגנה ועדה שתקבע את נהלי בחירת הוועד.

שלי יחימוביץ': ברם הדבר מתעכב.

שלי יחימוביץ': משום מה אין בחירות לוועד.

שלי יחימוביץ': ואנחנו מגיעים לדיון הזה על הפרטה בלי ארגון יציג של העובדים, בלי ועד.

שלי יחימוביץ': אני לא מבינה מה הבעיה לקיים בחירות לוועד.

שלי יחימוביץ': למה מושכים את זה כל כך הרבה.

שלי יחימוביץ': המסמך שקרא עכשיו משה זה לא הסכם בין ההסתדרות ובין החברה לאוטומציה.

שלי יחימוביץ': ככה לא נראה הסכם.

שלי יחימוביץ': אני ראיתי הרבה הסכמים להפרטה.

שלי יחימוביץ': זה הסכם כתוב מה יהיו התנאים.

שלי יחימוביץ': זאת הצהרת כוונות כללית שההסתדרות לא תתנגד.

שלי יחימוביץ': גם אני לא מתנגדת.

שלי יחימוביץ': אבל הסכם בין ועד עובדים והסתדרות לבין חברה שמפריטים אותה נראית כמו הסכם.

שלי יחימוביץ': עם סעיפים, עם הזכויות של העובדים.

שלי יחימוביץ': לא מקובל עלי.

שלי יחימוביץ': מה זה אני מתחייב שאף זכות של עובד לא תיפגע?

שלי יחימוביץ': זה הסכם?

שלי יחימוביץ': מה זה אנחנו נכנס את כל העובדים ונסביר להם את השינויים.

שלי יחימוביץ': ההסבר צריך להיות לפני שאנחנו מאשרים את זה כשהעובדים הם שותפים לו.

שלי יחימוביץ': אני מבקשת אדוני היושב ראש דבר מאוד פשוט.

שלי יחימוביץ': אני באמת לא רוצה להיחשד בחוסר תום לב כי אני באמת תומכת באופן עקרוני בהפרטה הזאת.

שלי יחימוביץ': אני חושבת שאנחנו חייבים, הרי היה כאן שיהוי מכוון של בחירת ועד.

שלי יחימוביץ': אנחנו צריכים לתת לוועד להיבחר תוך שבוע, תוך שבועיים, שהוועד יבוא לפה, יגיד שזה מקובל עליו, יראה לנו הסכם, יבוא נציג של ההסתדרות, כי עד עכשיו אנחנו יודעים משמועות שההסתדרות בעד.

שלי יחימוביץ': אני אצביע בעד ההפרטה הזאת.

נחמן שי: אני רק רוצה להוסיף את דעתי.

נחמן שי: הייתי מעורב בהפרטות מהסוג הזה.

נחמן שי: גם עכשיו עברנו טראומה לאומית עם המנהל.

נחמן שי: גם שם עמדנו כולנו על המשמר ועל הזכויות של העובדים.

נחמן שי: הפרטה בין היתר נועדה לייעל סדרי עבודה ויכול להיות שמעורבים בה שינויים בכוח אדם בחברה.

משה גפני: זה לא המקרה.

משה גפני: דווקא שמה גם אלו שהיו נגד היו מעוניינים שמה.

נחמן שי: אני לא משווה.

נחמן שי: אני אומר שגם שם היה צריך- - -

שלי יחימוביץ': שם גם מי שהיה בעד ההפרטה דאג לעובדים.

נחמן שי: גם הגענו להסכם.

נחמן שי: זה סיכום טוב.

נחמן שי: גם בדברים שבעוונותיי עשיתי בעבר עמדנו בפני סיטואציה דומה וידענו לכבד את זכויות העובדים.

נחמן שי: ולכן על רקע ההפרטה הזאת שאני מכל הכיוונים שומע שהיא הפרטה חיובית היא חייבת לקחת בחשבון ולהגן על העובדים בהסדרים מקובלים בין הנהלה לעובדים כולל בין ועד עובדים.

נחמן שי: באמת לא יכול להיות שבחתונה הזאת יהיה חסר החתן.

נחמן שי: גם הוא צריך לתרום איזושהי תרומה למעמד.

נחמן שי: לפני שהדבר יוצא לפועל צריך לקבל את עמדת העובדים, להגיע איתם להבנה ואז להשיט את הספינה הזאת.

ציון פיניאן: מה שנשמע פה מכל החברים שכולם בעד ההפרטה.

ציון פיניאן: זו הפרטה שהיא מחויבת.

ציון פיניאן: גם בתפקידי הקודם הכרתי את הנושא של האוטומציה.

ציון פיניאן: הייתי שם עשרים שנה.

ציון פיניאן: כולם בעד זה רק דבר אחד מפריע זה הנושא של העובדים.

ציון פיניאן: צריכה להיות פה איזושהי התניה שמעמד העובדים לא ייפגע.

ציון פיניאן: אז אולי נדחה את ההחלטה עד שנשת

ציון פיניאן: כנע כולנו שאף עובד לא ייפגע.

משה גפני: מר אבו, ממלא מקום יושב ראש הוועד לשעבר.

משה גפני: אתה היית בוועד.

משה גפני: התמונה ברורה.

משה גפני: יש שתי סוגיות שעומדות על הפרק.

משה גפני: גם אם לא נצביע היום אנחנו בעד ההפרטה הזאת.

משה גפני: אנחנו חושבים שזה מחויב המציאות.

משה גפני: אז אם יבוא ועד נבחר ויגיד אנחנו נגד מכירת המניות של המדינה ואנחנו רוצים שהמדינה תהיה בעניין, לא נקבל טיעון כזה.

משה גפני: אם תאמרו שיש פגיעה כתוצאה מההפרטה בעובדים, זאת אומרת עובדים יפוטרו, ייפגעו זכויותיהם, את זה נקבל.

משה גפני: מה אתם חוששים מההפרטה הזאת?

אבי אבו: ראשית, אני מאוד חששתי לבוא לדיון הזה.

אבי אבו: אני חבר ועד לשעבר ואני עדיין עובד החברה ואני מקבל כל מיני איומים שאומרים לי לחזור לחברה ולא להופיע לדיון הזה אבל אני חש חובה להגיד את הדברים.

נחמן שי: מי מאיים עליך?

שלי יחימוביץ': אנחנו נצטרך לשמור טוב טוב שלא יאונה לו רע.

שלי יחימוביץ': זה על אחריותנו.

אבי אבו: גם היום שואלים אותי מה פתאום אתה יוצא?

אבי אבו: ואני יוצא היום על חשבון יום חופש שלי.

אבי אבו: ופתאום לא מאשרים לי את יום החופש.

אבי אבו: הייתי צריך לבקש יותר מדי אישורים ואני גם מגלה שוועדת בחירות של הוועד החדש שפתאום מופיע בדיון, אני לא יודע על תקן מה.

בני כץ: אני יושב ראש ועדת בחירות לוועד.

בני כץ: הוועד שלנו התפטר לפני כחודש.

אבי אבו: אני רוצה להגיד שהדיון כאן הוא בכלל לא הפרטה.

אבי אבו: ואני שמח לשמוע את יושב ראש החברה שהוא אומר שלא יאונה כל רע לעובדים אבל ההחלטות והגזירות כבר בוצעו וכבר פוטרו עובדים.

אבי אבו: אם אני אוכל להגיד מספר מילים יהיה ברור למה החשש להופיע בדיון הזה ומה גזר הדין שהיה ליושב ראש הוועד הקודם.

אבי אבו: בהפרטה לשלטון המקומי אני לא יודע להגיד אם אנחנו בעד או נגד.

אבי אבו: אנחנו הבענו חשש שהחשש שלנו נבע עוד בתקופתו של יושב ראש השלטון הקודם ארדי אלדר שהוא נבע ממספר סוגיות.

אבי אבו: השלטון המקומי היום כבר מנהל את החברה.

אבי אבו: הוא כבר שותף לניהול החברה.

אבי אבו: ואנחנו ראינו את כל שיטות הניהול ואת ההתנהלות שבאה לידי ביקורת בדוח מבקר המדינה ואפילו בתי המשפט קוראים לחברה ולשרים הממונים להתערב בחברה.

משה גפני: מר אבו סליחה שאני קוטע אותך.

משה גפני: אני פשוט רוצה להיות ממוקד.

משה גפני: טוענת המדינה באמצעות רשות החברות הממשלתיות אנחנו לא בעניין.

משה גפני: יש לנו 40% שמה אבל אנחנו לא מעורבים.

משה גפני: מי שמנהל את החברה באופן אמיתי זה השלטון המקומי.

משה גפני: אנחנו רוצים לצאת מזה.

משה גפני: אתה אומר עכשיו שבאמת המדינה לא היתה מעורבת.

משה גפני: הרי פיטרו.

אבי אבו: המדינה הפקירה אותנו.

אבי אבו: הגשנו בג"צים.

משה גפני: פיטרו, גזרו גזירות וכולי.

משה גפני: ההפרטה בעצם לא הולכת לשנות את המצב הזה.

משה גפני: אולי היא מיטיבה עם המצב.

משה גפני: מכיוון שפה אנחנו נכנסים לעניין.

משה גפני: יש כבר הצהרה של יושב ראש הדירקטוריון שהוא אומר לא יאונה רע לעובדים.

משה גפני: אנחנו חברי הכנסת נדון מה המשמעות של העניין.

משה גפני: האם אנחנו נמתין עד שיהיה ועד שייחתם איתו הסכם.

משה גפני: אבל הולך להיות יותר טוב.

משה גפני: לא הולך להיות יותר רע.

משה גפני: הנושא שעומד על סדר יומנו הוא ההפרטה במירכאות שכך מגדירים את זה.

משה גפני: הרי הפיטורים נעשו.

משה גפני: אף אחד לא אמר מילה.

משה גפני: אנחנו ועדת הכספים לא ידענו שפוטרו עובדים.

משה גפני: אנחנו לא ידענו שנעשו גזירות שעליהן אתה מצביע.

משה גפני: מה זה ישנה?

משה גפני: הרי המדינה לא היתה גם אז בעניין.

אבי אבו: העסקה הזאת לדעתי הולכת להיות עסקה מלאכותית שבשלב הראשון העברה לשלטון המקומי ואפילו רשות החברות לא מופתעת מהנושא הזה.

אבי אבו: היא אומרת שתוך שלוש שנים אם חלק מהחברה לא יעבור לגורם אחר אז אנחנו נדרוש לעצמנו שיפוי מסוים.

אבי אבו: אם הוועדה היתה שמה מסמרות שלא תהיה יותר מכירה עתידית ולא מישהו אחר הולך לגזור קופון על החברה אז העובדים עצמם היו יותר רגועים.

אבי אבו: אנחנו לא שותפים בניהול של החברה ואנחנו מתפרנסים מהחברה ואנחנו רוצים רק לעבוד בחברה, והאמת לא כל כך אכפת לנו מי הבעלים של החברה.

שלי יחימוביץ': אבל אתם רוצים הסכם שיעגן את הזכויות שלכם.

אבי אבו: אנחנו רוצים הסכם שיעגן את הזכויות שלנו.

אבי אבו: דיברו על הסכם קיבוצי שנחתם עם ההסתדרות.

אבי אבו: אני עדיין לא ראיתי את ההסכם הזה שהוגש לרישום וההסכם שנולד בחטא.

אבי אבו: תבענו מבית הדין לעבודה את ההסתדרות והחברה שיציגו לנו את ההסכם.

אבי אבו: עשו את זה בחדרי חדרים.

אבי אבו: לא הראו לנו את ההסכם חתום.

אבי אבו: היינו צריכים את הסעד של בית משפט כדי שישיגו את ההסכם המלא.

אבי אבו: במסגרת ההסכם כבר פוטרו 80 עובדים מהחברה.

אבי אבו: לדעתי גם יותר.

אבי אבו: כי ה-80 עובדים זה רק במסגרת של עובדים קבועים.

אבי אבו: יש עוד עובדים ארעיים שפוטרו שהם בכלל לא נספרים כאן.

אבי אבו: ההסכם מתיר לחברה לקלוט כמאה עובדים בחוזים אישיים מחוץ להסכם.

אבי אבו: אז אני לא יודע על מה יושב ראש החברה מדבר שזכויות העובדים לא ייפגעו.

אבי אבו: לדוגמה, עובד החליט שהוא רוצה להתמודד לוועד.

אבי אבו: יומיים אחר כך הוא גילה שהוא מפוטר.

אבי אבו: מזמינים לו מכתב פיטורין.

אבי אבו: החתימו אותו על הסכם אישי עם אותם פרטים.

אבי אבו: אם זו לא עסקה מלאכותית אני לא יודע מה זה.

אבי אבו: אני רוצה לצטט עוד כמה דברים בנושא תביעת הדיבה שהוגשה נגד יושב ראש הוועד הקודם.

אבי אבו: 2.5 מיליון שקל ומאה מיליון שקל כדי שזה ילך לבית משפט מחוזי.

אבי אבו: במשפט נקבע, פסק דין מאוד חריף של כבוד השופט סולברג אומר יו"ר הדירקטוריון לא אמר אמת.

אבי אבו: לפחות בשתי הזדמנויות בתצהיר שהגיש לבית המשפט.

אבי אבו: החברה ניסתה להטעות את בית המשפט ונקטה דרכי עורמה.

אבי אבו: החברה מנוהלת באופן כושל ומצבה הכלכלי של החברה קשה.

אבי אבו: בסיום שוב קורא בית המשפט לאור הממצאים שטרם נראו כמותם הוא קורא להתערבות של הממשלה בניהול החברה.

אבי אבו: השלטון המקומי זה עמותה פרטית.

אבי אבו: אנחנו לא ראינו שהיא מפרסמת תקציב כלשהו.

אבי אבו: נראה לנו שיהיה לה קושי לממן עסקה כזאת.

אבי אבו: מדברים על הערכת שווי של 60 מיליון שקל.

אבי אבו: אני ניזון מעיתונים.

אבי אבו: אני שמעתי שיש להם תקציב 30 מיליון שקל וכבר חסר להם 15 מיליון שקל ואני שומע את מר שלמה בוחבוט שהוא מפגין ומתאר את המצב הקשה של השלטון המקומי.

אבי אבו: אז השלטון המקומי זה המשקיע הפיננסי?

אבי אבו: זה הוא שיבטיח את העתיד שלנו?

אבי אבו: זה הכיס העמוק שיביא יכולות חדשות, יכולות ניהול של החברה?

אבי אבו: אני מטיל ספק בזה.

משה גפני: יושב ראש ועדת הבחירות, אתה יכול להתקרב לשולחן.

משה גפני: אני רוצה גם שיירשם בפרוטוקול.

בני כץ: היתה התכנסות של העובדים כדי לבחור ועד חדש עקב התפטרות של הוועד הקודם.

בני כץ: השריד האחרון שהיה אבי אבו התפטר והתכנסנו ועדת בחירות, אני ועוד שני הנציגים הנוספים נמצאים פה.

משה גפני: אתם ועדת הבחירות.

משה גפני: מי החליט שאתם ועדת הבחירות?

בני כץ: העובדים בחרו.

בני כץ: היתה התכנסות.

בני כץ: בהתכנסות הזאת התכנסו רק 10 עובדים.

שלי יחימוביץ': מתוך כמה?

בני כץ: 450.

שלי יחימוביץ': אתה צוחק עלינו?

שלי יחימוביץ': אני לא מאמינה למשמע אוזניי.

שלי יחימוביץ': גפני, אני שומעת על זה פעם ראשונה.

שלי יחימוביץ': זאת שערורייה.

משה גפני: בגלל זה את באה לועדת הכספים באופן קבוע בגלל שתמיד שומעים פה דברים מעניינים.

בני כץ: העובדים ידעו.

בני כץ: זה פורסם בזה.

משה גפני: מר בני כץ, יש לי שאלה אליך במהותה שאלה טכנית.

משה גפני: 10 עובדים התכנסו מתוך 450 והחליטו שאתם ועדת הבחירות.

משה גפני: פורסם במייל של כל העובדים גם זה הבנו.

משה גפני: העובדים לא הגיעו, הגיעו רק 10 עובדים.

משה גפני: מתי אתם מתכננים בחירות לוועד?

בני כץ: אנחנו התחלנו בתהליך של בחירות.

בני כץ: לפי חוקת ההסתדרות צריכים תוך 45 יום לגמור את זה.

שלי יחימוביץ': כמה ימים עברו מאז שהתכנסתם?

בני כץ: שבועיים או שלושה.

שלי יחימוביץ': הם התכנסו לפני שבועיים.

שלי יחימוביץ': יש להם 45 יום לפי חוקת ההסתדרות.

שלי יחימוביץ': נשארו להם שלושה שבועות.

משה גפני: מתי להערכתך אדוני יושב הראש של ועדת הבחירות של החברה לאוטומציה במרכז השלטון המקומי מתי להערכתך ייבחר ועד?

בני כץ: אמרתי תוך 45 יום לפי חוקת ההסתדרות אנחנו חייבים לסיים.

משה גפני: מר כץ את חוקת ההסתדרות אני לא מכיר בעל פה.

משה גפני: אני אומר לך, אני מכיר כל מיני חוקים במדינה שלא תמיד זה יוצא לפועל.

משה גפני: שאלתי אותך מתי להערכתך תתקיימנה בחירות לוועד העובדים?

בני כץ: תוך שלושה שבועות.

שלי יחימוביץ': אבל אתה יודע זה עד 45 יום.

שלי יחימוביץ': זה לא מ-45 יום.

שלי יחימוביץ': אתה בעצם יכול בעוד שבוע לקיים את הבחירות לוועד.

משה גפני: אני רק רוצה להגיד לכם חברי הוועדה מה בכוונתי לעשות.

משה גפני: אני לא הולך להצביע היום.

משה גפני: אני אגיד לכם גם מדוע.

משה גפני: אנחנו בעד ההפרטה.

משה גפני: אנחנו סבורים שההפרטה הזאת היא נכונה.

משה גפני: מישהו צריך לקחת אחריות.

משה גפני: מרכז השלטון המקומי עם כל הכבוד לכיסא או לכיס הריק, מרכז השלטון המקומי הוא 250 רשויות מקומיות.

משה גפני: חלקן גם עשירות.

משה גפני: יש להן כסף.

משה גפני: חלקן אמנם נזקקות למימון ממשלתי אבל זה גוף שהוא גוף שלטוני לכל דבר ועניין.

משה גפני: לא נותנים את זה לגוף פרטי של איזה משקיע מחו"ל או משקיע מהארץ.

משה גפני: לא זה הנושא.

משה גפני: ובאמת מרכז השלטון המקומי צריך לקחת אחריות.

משה גפני: הראיה שגם במצב שהמדינה היתה שם עם כל הכבוד לבית המשפט ועם כל הכבוד לדוח מבקר המדינה, העובדה ש-80 עובדים פוטרו.

משה גפני: ומה קרה?

משה גפני: הם מפוטרים.

משה גפני: אנחנו צריכים לדאוג לעובדים.

משה גפני: מכיוון שיש יושב ראש ועדת בחירות אנחנו נמתין שייבחר ועד.

משה גפני: אנחנו באופן עקרוני בעד ההפרטה.

משה גפני: אין פה חילוקי דעות.

משה גפני: אולי זה גם יהיה זרז לבחירת הוועד.

משה גפני: אולי זה גם ידרבן את העובדים.

משה גפני: אנחנו גם נעקוב שעובדים לא ייפגעו.

משה גפני: אני מזמין כל עובד שייפגע כתוצאה מזה שהוא הופיע כאן, שהוא הולך להיבחר לוועד, אם זה אכן נכון, אני לא מאמין שזה נכון, אבל אם זה אכן נכון, אני מזמין כל אחד לפנות אלינו.

משה גפני: אנחנו חיים בחברה דמוקרטית.

משה גפני: אני לא מכיר את משה אלקסלסי.

משה גפני: אני רק יודע שהיית ראש מועצה בגן יבנה.

משה גפני: אני חושב שאתה איש טוב.

משה גפני: אני חושב שכל הדברים שנאמרים פה הם לא נכונים.

משה גפני: ודאי.

משה אלקסלסי: אני אתייחס לזה.

משה אלקסלסי: אני מבקש לא לדווח על כך.

משה אלקסלסי: בכל זאת הוא מצא לנכון...

אבי אבו: מי ביקש ממני, סליחה.

שלי יחימוביץ': אתה מתחיל כבר עכשיו לנזוף בו ולאיים עליו?

שלי יחימוביץ': אני רוצה להבין.

שלי יחימוביץ': כי ככה זה נשמע.

נחמן שי: אוי ואבוי לנו אם זה כך.

נחמן שי: אוי ואבוי לנו.

משה גפני: אני אומר כך.

משה גפני: אנחנו לא נקיים בעצם דיון על ההפרטה בישיבה הבאה.

משה גפני: אנחנו נקיים דיון רק על העובדים.

משה גפני: אני מציע לדירקטוריון של החברה לאוטומציה וגם לשלטון המקומי אני מציע בימים האלה להגיע למצב שהיחסים שמה יגיעו למצב, לשנות את הדוקטרינה הזאת.

משה גפני: וההנהלה יש לה אתגר לשנות את הדוקטרינה של הוועד או של העובדים.

משה גפני: עצם העובדה שמכנסים אסיפה של העובדים כדי לבחור ועדת בחירות לוועד העובדים ומגיעים רק 10 עובדים מתוך 450 אני אם הייתי יושב ראש הדירקטוריון הייתי עושה חשבון נפש נורא למה זה קורה.

משה גפני: לא אתה אשם, לא ההנהלה אשמה, לא המדינה אשמה, אבל למה זה קרה?

משה גפני: את זה אתם צריכים לעשות עכשיו.

משה גפני: עם ההפרטה אין לכם בעיה, הוועדה תאשר את זה.

משה גפני: אבל תאשר את זה אחרי שאתם תבחרו ועד, תגרמו לזה שאף אחד לא יחשוש להיבחר לוועד.

שלי יחימוביץ': הם חייבים לפרסם את רשימת המועמדים.

משה גפני: הוא לא חייב ללכת על פי חוקת ההסתדרות.

משה גפני: כי עם כל הכבוד לחוקת ההסתדרות זה לא ניתן למשה מסיני.

משה גפני: זאת אומרת אפשר לעשות קודם את הבחירות.

שלי יחימוביץ': לא.

שלי יחימוביץ': אפשר לפי החוקה תוך שבוע.

שלי יחימוביץ': החוקה אומרת עד 45 יום.

מאיר שמרה: אני באופן אישי לא רואה שום בעיה לדחות את הדיון בחודש, חודשיים.

מאיר שמרה: חיכינו עד הלום, נחכה עוד חודש, חודשיים.

משה גפני: לא.

משה גפני: לא. לא.

משה גפני: לא אמרתי את זה.

משה גפני: לא הובנו נכון.

משה גפני: אני לא נוהג בוועדה אם יש דבר שהוא הגיוני וראוי אני לא נוהג לדחות.

משה גפני: אני לוקח על עצמי גם בעיות.

משה גפני: אנחנו בעד ההפרטה.

משה גפני: מה שנשמע כאן בדיון הוא צורם את האוזן.

משה גפני: אני לא דוחה את זה לחודשיים.

מאיר שמרה: אני מקבל את זה.

מאיר שמרה: גם אם זה מטעמים פורמאליים.

מאיר שמרה: אני דוחה חלק מהדברים ששמעתי גם ממשה אלקסלסי.

מאיר שמרה: אני נפגשתי גם עם אבי וגם עם אריה גור.

מאיר שמרה: אני מאוד מכבד אותם.

מאיר שמרה: רשות החברות מאוד מכבדת אותם.

מאיר שמרה: היה בינינו מחלוקת.

מאיר שמרה: בניגוד למה שנאמר פה ארגון העובדים בכתב ובעל פה התנגד למכירת המניות למרכז השלטון המקומי וסבר שצריך למכור אותו למשקיע פיננסי.

מאיר שמרה: בניגוד לחברת הכנסת שלי יחימוביץ אני דווקא חשבתי והרשות חשבה שזה מהלך נכון לטובת החברה שיכניסו משקיע שמתמחה בתחום המחשוב ועובדה היא שהיו מחלוקות לגבי דרך הניהול של מרכז השלטון המקומי לטוב ולרע.

מאיר שמרה: ואני לא אכנס לזה כרגע.

מאיר שמרה: יחד עם זאת אין מקום להשמצות האלה ואני חושב שהם עשו את מלאכתם נאמנה.

מאיר שמרה: היתה בינינו מחלוקת והמחלוקת הזאת גם מובאת לפה.

מאיר שמרה: גם נאמר פה אמירה לפני שנה בוועדת הכספים כמו שאתם אומרים עכשיו שאין התנגדות לשינוי בדרך המכירה.

מאיר שמרה: אנחנו הודענו פה אין גם דרך חוקית לבצע את השינוי לטובת ההפרטה מבלי שנקבל את אישור הוועדה.

מאיר שמרה: אז לא היה פה שום כוונה לא לעשות את זה וגם אמרנו את זה בפעם הקודמת ולא נעשה שום דבר במחשכים.

מאיר שמרה: יחד עם זאת לטוב ולרע צריך להגיד שאנחנו מההיבט החוקי ואמרנו את זה גם לבג"ץ לא מנהלים את החברה.

מאיר שמרה: מכיוון שכך גם אין שום שינוי בזכויות העובדים לטוב ולרע.

מאיר שמרה: נחתם הסכם קיבוצי שהרשות לא היתה מעורבת בו לפני כחצי שנה כמדומני בין הנהלת החברה לבין הסתדרות העובדים.

מאיר שמרה: יכול להיות שהוועד לא היה מעורב.

מאיר שמרה: אין לי מושג.

מאיר שמרה: אני לא משפטן בתחום הזה.

מאיר שמרה: ובאותו הסכם קיבוצי כתוב שיפוטרו 80 עובדים.

מאיר שמרה: ההסכם הזה לא קשור להפרטה או לא הפרטה.

מאיר שמרה: ואני מסכים אתכם שגם למרות שמשפטית זה נקרא הפרטה זה לא ממש הפרטה.

מאיר שמרה: אז לכן אין פה שום שינוי אמיתי בזכויות העובדים.

מאיר שמרה: זה צריך לזכור.

מאיר שמרה: בהיבט הפורמאלי אנחנו קצת נותנים פרס לעובדים וזה בסדר כי אנחנו מיוזמתנו באנו לעובדים ואמרנו להם אנחנו רוצים לנהל אתכם משא ומתן ולעגן את זכויותיכם.

מאיר שמרה: התשובה שקיבלנו וצריך להגיד את זה גם ביושר, שארגון העובדים אמר אין לנו עניין כי אנחנו מתנגדים למהלך.

אמנון כהן: אדוני היושב ראש, לאחר ששמעתי את כולם כולל אלה שהיו בוועד וכולל אלה שרוצים להקים את הוועד אני אומר באחריות אם אני הייתי במקום העובדים היום הייתי מבקש להצביע היום כי אז הייתי יודע איפה אני עומד.

אמנון כהן: זה שאנחנו לא מצביעים היום הם לא יכולים לקבל החלטות כי אין להם הגנה.

אמנון כהן: העובדים כרגע אין להם הגנה.

אמנון כהן: אין להם גוף מייצג.

אמנון כהן: אני הייתי עושה היום מה שצריך לעשות.

אמנון כהן: מטפל בכל הדברים, צריך לפטר מישהו הייתי מפטר אותו, צריך לעשות משהו הייתי עושה היום.

אמנון כהן: הכי טוב לאשר את זה היום דווקא לטובת העובדים.

אמנון כהן: אז אני אומר שאנחנו מאשרים את זה בכפוף לכך כמו שהבטיח יושב ראש הדירקטוריון שאף עובד לא ייפגע ואז אתה סוגר את זה.

אמנון כהן: זה לא הולך להפרטה לגוף פרטי.

אמנון כהן: מעמד העובדים לא משתנה כי זה נשאר בשלטון המקומי.

אורי אורבך: הסיפור הוא פשוט מדי אפילו.

אורי אורבך: המדינה רוצה להפריט באמצעות השלטון המקומי והעובדים, הכלי היחידי שיש להם זה לעכב כרגע את ההפרטה עד שיוסדרו ענייניהם.

אורי אורבך: אין ועד עובדים כרגע.

אורי אורבך: מהרגע שיוחלט על ההפרטה הזאת ללא ועד מעמדם של העובדים הוא חלש מאוד, יורע מאוד.

אורי אורבך: כי אין מי שמייצג אותם.

אורי אורבך: הרי זה לא במקרה שמאז הוועד הקודם...

אורי אורבך: לגופה של ההפרטה עצמה, זו שאלת הבהרה למדינה.

אורי אורבך: אם למדינה יש 40% מהנכס והיא רוצה למכור אותו ב-32% למה?

אורי אורבך: למה 32% שווי ולא 40%?

מאיר שמרה: מכיוון שיש שלושה סוגים של מניות.

מאיר שמרה: מניות יסוד א' וב' ויש מניות רגילות שמי שמחזיק בהם, היחידים שהשקיעו כסף בחברה זה הרשויות המקומיות.

אורי אורבך: בשלוש שנים האלה אם זה יעבור לחברות פרטיות ימשיכו הלאה למכור את זה אז המדינה מקבלת אחוז מסוים, נכון?

מאיר שמרה: בתוך השלוש שנים.

אורי אורבך: ואם אחרי שלוש שנים ויום ימכרו את זה אז סביר, ונניח שהשווי יישאר כמו שעכשיו.

אורי אורבך: לא השביחו את זה בשלוש השנים האלה.

אורי אורבך: ימכרו את זה ב-40%.

אורי אורבך: המדינה תפסיד המון כסף.

מאיר שמרה: המדינה לא תפסיד כי המדינה צריך להגיד כסף היא לא השקיעה בחברה.

מאיר שמרה: קודם כל.

מאיר שמרה: לא היו פה היבטים כספיים שאנחנו השקענו כסף.

מאיר שמרה: אמנם השקענו זמן ומרץ ודירקטורים וכדומה.

מאיר שמרה: קודם כל חשבנו שאחרי שלוש שנים ונוהל משא ומתן עם הנהלת החברה ועם מרכז השלטון המקומי ולא נכון לשרשר מה שנקרא מנגנון upside לטווח ארוך כי אתה בדרך כלל מסתכל על השלוש שנים ואומר אם המכירה תשורשר בתוך השלוש שנים או בטווח זמן קצר אז סביר להניח שזה גם חלק ממה שמגיע לי.

אורי אורבך: זה מחיר הנחה.

מאיר שמרה: לא.

מאיר שמרה: זה לא מחיר הנחה לחלוטין לא.

מאיר שמרה: 32% משקף למעשה את אחזקות המדינה כי אנחנו מחזיקים 40% במניות יסוד.

מאיר שמרה: עדיין יש מניות רגילות שאתה לא רואה אותן בשקלול.

מאיר שמרה: לקחנו מעריך שה לך בעצם לעשות השוואת זכויות.

מאיר שמרה: התוצאה של העבודה שלו אמרה שאם אנחנו מוציאים 6 מיליון שקל של הרשויות המקומיות שלא משוקלל בארבעים שישים ומבודדים אותו המשמעות היא שהוא פלוס מינוס.

משה גפני: המדינה תקבל כסף על המכירה הזאת?

מאיר שמרה: בוודאי.

מאיר שמרה: אני מקווה.

מאיר שמרה: יש שני מעריכי שווי.

משה גפני: מי ישלם?

משה גפני: השלטון המקומי?

מאיר שמרה: מי שקונה מן הסתם.

מאיר שמרה: כרגע בהסכם כתוב שיש לנו, אגב לנו, אחרי שאנחנו מקבלים את הערכות השווי 10 ימי עסקים לחשוב אם אנחנו בכלל מוכנים למכור להם בשווי הזה.

מאיר שמרה: אנחנו לא חייבים.

מאיר שמרה: זו אופציה שלנו.

מאיר שמרה: ולהם יש חצי שנה.

אורי אורבך: אני מניח שלא כל העובדים חיים בשלום אחד עם השני שם.

אורי אורבך: אני מתרשם.

אורי אורבך: ויש פחד להשתתף בתהליך הבחירות.

בני כץ: אולי אין עניין.

שלי יחימוביץ': מה זה אין עניין?

שלי יחימוביץ': איך אתה יכול להגיד דבר כזה?

שלי יחימוביץ': בחיים לא שמעתי דבר כזה מעובד.

שלי יחימוביץ': מה אתה עובד או הנהלה?

שלי יחימוביץ': תחליט.

שלי יחימוביץ': את מי אתה מייצג פה?

שלי יחימוביץ': אין עניין.

שלי יחימוביץ': תאמין לי שיהיה עניין אם אתם תעשו את זה כמו שצריך וכל העובדים יבואו ויצביעו בהצבעה חשאית.

שלי יחימוביץ': אתה לא עובד.

שלי יחימוביץ': אתה מתחזה לעובד.

יצחק אשל: אני דירקטור בחברה מטעם המדינה.

יצחק אשל: יש בחברה שלוש בעיות שנוצרו וצריך לתת להם תשובה.

יצחק אשל: אפשר לברוח מזה.

יצחק אשל: בסוף נשאר כולנו בלי חברה.

יצחק אשל: אחד, כל נושא ההייטק נמצא במשבר גדול וחברות הייטק ענקיות נכנסות לתוך נישות שהן לא נכנסו בחיים.

יצחק אשל: ואז התוצאה היא שאתה מתמודד מול דבר אחר.

יצחק אשל: שתיים, החברה היתה פטורה מחוק המכרזים כל השנים כי בעל הבית הוא השלטון המקומי.

יצחק אשל: היום החברה מחויבת להתמודד מול חברות במכרז.

יצחק אשל: מה שלא היה לפני שנתיים והתוצאה היא תחרות קשה.

יצחק אשל: מחירים יורדים וכולי.

יצחק אשל: שלוש, אין קופצים בשוק לקנות את החברה.

יצחק אשל: אם היו קופצים מ-2002 כבר היו מציעים את ההצעות כי החברות מבינות שדבר ראשון צריך לתת את המיינסטרים של החברה לכוון אותו, לשנות את מה שהתחילו בהנהלה עוד לפני שאני הגעתי, לשנות את רצפת הייצור של החברה בכדי שאפשר יהיה בכלל להביא את זה לידי מכירה.

יצחק אשל: לכן הבעיה היא לא עם 32%.

יצחק אשל: אף אחד לא רצה לקנות את החברה.

יצחק אשל: אם רוצים להציל 450 עובדים אז צריך להשקיע כסף, לשנות את הבסיס, ואז אולי אפשר להיכנס לדבר שנמכור לשוק החופשי את אותן טכנולוגיות מה שהחברה היום לא עושה.

יצחק אשל: ואני כדירקטור לפחות מנסה לעזור בתחום הזה של למכור החוצה את הטכנולוגיות בכדי שתהיה יותר עבודה.

יצחק אשל: יש מאבק קשה.

יצחק אשל: בסופו של דבר צריך לשמור על העובדים, צריך לשמור על החברה.

יצחק אשל: כי אחרת אם לא תהיה חברה לא יהיה לעובדים מקום איפה לעבוד.

יצחק אשל: זה המצב.

משה אלקסלסי: ההסכם עם ההסתדרות הובא לידיעת ועד העובדים.

משה אלקסלסי: ההסתדרות ישבה עם ועד העובדים.

משה אלקסלסי: שונו סעיפים לא מעטים בשיחות עם ועד העובדים.

משה אלקסלסי: ועד העובדים גם הוציא את ההסכם לכלל עובדי החברה כך שאני מופתע לשמוע שלא ראית את ההסכם.

משה אלקסלסי: גברת יחימוביץ התקבל הרושם בעניין המשפט לגבי הדברים שלא אמרתי אמת.

משה אלקסלסי: אני מודיע שמדובר בתקציב החברה שהוכן במהלך דצמבר ויצא מכתב ב-25 לדצמבר שבא ואמר שהתקציב לא היה מוכן.

משה אלקסלסי: אני אמרתי לבית המשפט התקציב היה מוכן כי הוא אושר בינואר.

משה אלקסלסי: העברנו את זה לדירקטוריון והתקציב היה מוכן ואמת דיברתי ועל כך אני מתכוון לערער לבית המשפט על מנת להוכיח גם באופן מעשי שהדברים שיוחסו אלי רחוקים.

משה גפני: אני מבקש לסכם את הדיון הזה כך.

משה גפני: אנחנו באופן עקרוני מקבלים את הצעתו של חבר הכנסת אמנון כהן.

משה גפני: אנחנו מאשרים באופן עקרוני את ההפרטה.

משה גפני: אין לנו התנגדות להפרטה.

משה גפני: להיפך, אנחנו סבורים שההפרטה הזאת היא נכונה יותר מכל הפרטה אחרת שנתקלנו בה עד היום.

משה גפני: זה נכון השלטון המקומי צריך לשאת באחריות.

משה גפני: אנחנו מקבלים את ההצעה הזאת.

משה גפני: עד חודש ימים, זה יכול להיות גם שלושה שבועות, יכול להיות קודם, אנחנו מקיימים דיון על ההפרטה כדי להצביע.

משה גפני: לא נאפשר לשני גורמים להפריע למהלך הזה אלא אם כן יתבררו לנו דברים ואני אומר לך יושב ראש הדירקטוריון ואתה יושב ראש ועדת הבחירות אנחנו הפוליטיקאים עשויים מזן כזה שישיבה כזאת מדליקה לנו נורות אדומות.

משה גפני: אנחנו יודעים שהולך להיות פה מעניין.

משה גפני: וגם אותי באופן אישי זה יעניין מאוד מה הולך להיות בגלל שזה נשמע משהו מתרחש שם, אנחנו עוד לא יודעים מה.

משה גפני: אנחנו נעקוב אחרי הדברים האלה.

משה גפני: אני מניח ששלי יחימוביץ שאצלה הנושא של העובדים הוא נושא מרכזי בפעילות הציבורית שלה היא תעקוב יותר.

משה גפני: נבדוק מה קורה שם.

משה גפני: אני מציע גם לעובדים לא לעכב את ההפרטה הזאת ולא להנהלה.

משה גפני: לא לעשות בעיות לעובדים ושהחברה הזאת נמצאת בקשיים, כפי שאמר קודם מר אשל וזה נכון יכולות להיות בעיות.

משה גפני: צריך להסתדר עם העובדים.

משה גפני: לכן אנחנו מסכמים.

משה גפני: צריך לקיים את הבחירות.

משה גפני: צריך שיהיה ועד שיבוא לכאן.

משה גפני: ההסתדרות חייבת לבוא לכאן ולא שמישהו אחר יקרא בשמם את מה שהם הסכימו.

משה גפני: אני מציע שתעשו מהר את הבחירות ושכולם ישתתפו במערכת הזאת לטובת ההנהלה, לטובת העובדים.

משה גפני: בגלל שאחרת יכול להיות מצב רע מאוד מבחינת החברה הזאת.

משה גפני: אנחנו נאשר את ההפרטה עם נציג ההסתדרות, עם נציגי ועד העובדים שייבחרו באופן פתוח ומסודר שיבואו גם לכאן.

משה גפני: אני מציע לקיים כבר עכשיו דיאלוג.

משה גפני: להוריד את המתח הזה.

משה גפני: אני יודע מה הייתי עושה במקומך.

משה גפני: מכאן הייתי מזמן ישיבה, קורא לעובדים ואומר להם בואו נתחיל דרך חדשה.

משה גפני: תודה רבה.